द फेवरेट
द फ़ेवरेट २०१८ की एक पीरियड कॉमेडी-ड्रामा फिल्म है, जो योरगोस लैंथिमोस द्वारा निर्देशित और डेबोरा डेविस और टोनी मैकनामारा द्वारा लिखित है। आयरलैंड, यूनाइटेड किंगडम और संयुक्त राज्य अमेरिका के निर्माताओं द्वारा सह-उत्पादित यह फ़िल्म १८ वीं शताब्दी की शुरुआत में दो चचेरे भाइयों के आपसी संबंधों के बारे में है, जो कि महारानी ऐन के पसंदीदा हैं। ओलिविया कोलमैन, एमा स्टोन, रैशेल वीज़, निकोलस हॉल्ट, जो अल्विन, जेम्स स्मिथ और मार्क गैटिस ने इस फ़िल्म में मुख्य भूमिकाएं निभाई हैं। हर्टफोर्डशायर के हैटफील्ड हाउस और रिचमंड, लंदन के हैम्पटन कोर्ट पैलेस में मार्च और मई २०१७ के बीच इस फ़िल्म का फिल्मांकन हुआ। फिल्म का वर्ल्ड प्रीमियर ३० अगस्त २०१८ को ७५ वें वेनिस फ़िल्मोत्सव में हुआ, जहां इसने दो पुरस्कार जीते: ग्रैंड जूरी पुरस्कार और सर्वश्रेष्ठ अभिनेत्री के लिए वाल्पी कप। इसके बाद २३ नवंबर २०१८ को फॉक्स सर्चलाइट पिक्चर्स द्वारा इसे संयुक्त राज्य के सिनेमाघरों में जारी किया गया। फिल्म को समीक्षकों से सकारात्मक प्रतिक्रियाएँ मिली, और इसकी पटकथा, निर्देशन, छायांकन, संगीत, पोशाक डिजाइन और इसके तीनों प्रमुख चरित्रों के अभिनय के लिए प्रशंसा मिली।